|  |
| --- |
| SAVJETOVANJE SA ZAINTERESIRANOM JAVNOŠĆU |
| *Nacrt Pravilnika o naknadama za dežurstva sudaca, državnih odvjetnika i zamjenika državnih odvjetnika* |
| Ministarstvo pravosuđa objavljuje objedinjene primjedbe i prijedloge na Nacrt Pravilnika o naknadama za dežurstva sudaca, državnih odvjetnika i zamjenika državnih odvjetnika zaprimljene od strane predstavnika zainteresirane javnosti koji su dostavili putem održanog internetskog javnog savjetovanja provedenog u razdoblju od 19. siječnja do 18. veljače 2015. godine te očitovanja o prihvaćanju/neprihvaćanju istih. |

|  |  |  |  |  |
| --- | --- | --- | --- | --- |
| **Redni broj** | **Naziv dionika (pojedinac, organizacija, institucija)** | **Članak na koji se odnosi primjedba/prijedlog** | **Tekst primjedbe/prijedloga** | **Razlog prihvaćanja/neprihvaćanja prijedloga ili primjedbe** |
| **1.** | **Državno odvjetništvo Republike Hrvatske** | čl. 1. st. 3. Nacrta Pravilnika | Predlaže se pasivno dežurstvo propisati kao obvezatnu nazočnost suca, državnog odvjetnika ili njegova zamjenika na području nadležnosti suda odnosno državnog odvjetništva jer mnogi pravosudni dužnosnici ne stanjuju u mjestu sjedišta suda odnosno državnog odvjetništva pa stoga ne bi mogli pasivno dežurati. | **Prijedlog se ne prihvaća.**  Prijedlog nije predmet ovog Pravilnika. Sudskim poslovnikom („Narodne novine“, broj 37/14, 49/14, 8/15) i Poslovnikom državnog odvjetništva („Narodne novine, broj 5/14) propisano je na koji način se organizira dežurstvo u sudu i državnom odvjetništvu. Važećim Sudskim poslovnikom i Poslovnikom državnog odvjetništva propisano je da se izvan redovnog radnog vremena, u dane tjednog odmora, neradne dane i državne blagdane obavljanje službenih radnji koje ne trpe odgodu osigurava obveznom nazočnošću u mjestu sjedišta suda odnosno državnog odvjetništva. Nacrtom Pravilnika ponavlja se ova odredba poslovnika u svrhu specificiranja visine naknada za dežurstvo. |
| čl. 3. Nacrta Pravilnika | Predlaže se povećati iznos naknada za dežurstvo. Posebno se predlaže povećati naknadu za pasivno dežurstvo jer iznos koji se predlaže propisati za pasivno dežurstvo Nacrtom Pravilnika ne uvažava činjenicu da državni odvjetnik tijekom pasivnog dežurstva prima telefonske obavijesti od policije, daje policiji usmene obavijesti, daje policiji usmene naloge i sl. | **Prijedlog se prihvaća** te će se naknade za dežurstvo povećati.  Međutim, **nije osnovana primjedba** da Nacrtom Pravilnika nije uzeto u obzir da državni odvjetnici tijekom dežurstva, i kada nisu u zgradi državnog odvjetništva, primaju usmene obavijesti od policije, daju usmene obavijesti, daju usmene naloge i sl.  Upravo suprotno primjedbi, Nacrt Pravilnika poduzimanje ovih službenih radnji državnog odvjetnika smatra aktivnim dežurstvom. Tako se člankom 1. Nacrta Pravilnika predlaže propisati da je obavljanje službene radnje suca, državnog odvjetnika ili zamjenika državnog odvjetnika izvan zgrade suda i državnog odvjetništva, koja ne trpi odgodu, aktivno dežurstvo. |
| **2.** | **Županijsko državno odvjetništvo u Zagrebu** | čl. 1. st. 1. Nacrta Pravilnika | Ministar pravosuđa nema ovlast donijeti predloženi pravilnik jer nema zakona koji ga na to ovlašćuje. | **Primjedba se ne prihvaća.**  Člankom 135. stavkom 2. Zakona o sudovima („Narodne novine“, broj 28/13) i člankom 46. stavkom 2. Zakona o državnom odvjetništvu („Narodne novine“, broj 76/09, 153/09, 116/10, 145/10, 57/11, 130/11, 72/13, 148/13) propisana je ova ovlast ministra pravosuđa. |
| čl. 1. st. 2 Nacrta Pravilnika | Predlaže se da se kao aktivno dežurstvo plaća vrijeme provedeno u odlasku na mjesto obavljanja službene radnje te u dolasku s mjesta obavljanja službene radnje. | **Prijedlog se djelomično prihvaća** te će sepropisatida ako je mjesto obavljanja službene radnje koja ne trpi odgodu različito od mjesta sjedišta suda odnosno državnog odvjetništva, vrijeme koje je sudac, državni odvjetnik ili zamjenik državnog odvjetnika proveo na putu od mjesta sjedišta suda odnosno mjesta sjedišta državnog odvjetništva do mjesta obavljanja službene radnje i natrag uračunava se u vrijeme aktivnog dežurstva.  S obzirom da je sukladno Poslovniku državnog odvjetništva odnosno Sudskom poslovniku državni odvjetnik (zamjenik državnog odvjetnika) odnosno sudac obvezan za vrijeme dežurstva biti u mjestu sjedišta državnog odvjetništva odnosno suda, to vrijeme provedeno na putu unutar mjesta u kojem je sjedište suda odnosno državnog odvjetništva do mjesta obavljanja službene radnje nije osnovano uračunavati u vrijeme aktivnog dežurstva već se radi o pasivnom dežurstvu. Ovdje se ujedno ukazuje i na to da se ni vrijeme provedeno na putu do pravosudnog tijela, radi obavljanja rada u redovno radno vrijeme, pravosudnom dužnosniku ne uračunava u radno vrijeme. |
| čl. 1. st. 3. Nacrta Pravilnika | Predlaže se pasivno dežurstvo propisati kao pripravnost na obavljanje službene radnje i obveznu prisutnost unutar određenog broja kilometara cestovne udaljenosti od mjesta sjedišta suda odnosno državnog odvjetništva jer se na taj način ne ugrožava pravovremenost obavljanja službene radnje, a omogućuje se dužnosnicima koji ne žive u mjestu sjedišta suda odnosno državnog odvjetništva da dežuraju. | **Prijedlog se ne prihvaća.**  Upućuje se na argumentaciju navedenu uz odgovarajući prijedlog i primjedbu Državnog odvjetništva Republike Hrvatske. |
| čl. 3 st. 1. Nacrta Pravilnika | Odredba je protivna članku 5. stavku 1. Ustava RH koji propisuje da zakoni moraju biti u suglasnosti s Ustavom, a drugi propisi u suglasnosti s Ustavom i zakonom. Odredba Nacrta Pravilnika je protivna i članku 94. Zakona o radu koji propisuje da radnik za prekovremeni, noćni te rad nedjeljom, blagdanom ili drugim neradim danom ima pravo na povećanu plaću. Odredba Nacrta Pravilnika je protivna i članku 3. stavku 1. točki 1. Zakona o plaćama sudaca i drugih pravosudnih dužnosnika koji propisuje da za vrijeme obnašanja pravosudne dužnosti dužnosnici imaju pravo na plaću. Stoga predmet razrade zakonskih normi pravilnikom može biti samo izračun povećanja plaće u odnosu na onu koja se isplaćuje za redovan rad, a nipošto određivanje plaće za rad izvan redovitog radnog vremena u iznosu koji je manji od plaće, što se Nacrtom pravilnika predlaže propisati. | **Primjedba se djelomično prihvaća.**  Odredbom članka 135. Stavka 2. Zakona o sudovima („Narodne novine“, broj 28/13) i članka 46. Stavka 2. Zakonom o državnom odvjetništvu („Narodne novine“, broj 76/09, 153/09, 116/10, 145/10, 57/11, 130/11, 72/13, 148/13) daje se ovlast ministru pravosuđa da utvrdi uvjete i visinu naknade za obavljanje poslova u dežurstvu. |
| čl. 3. Nacrta Pravilnika | Naknade za dežurstvo su neopravdano niske. Pravosudni dužnosnici bi po Nacrtu Pravilnika za rad izvan redovitog radnog vremena bili plaćeni višestruko manje nego za istu vrstu posla u redovito radno vrijeme pa čak i manje od daktilografa koji su, primjerice, za rad nedjeljom plaćeni 64,50 kn bruto po satu. stoga se za tzv. aktivno dežurstvo predlaže propisati barem iznos u visini satnice redovnog radnog vremena zamjenika državnog odvjetnika, što iznosi 75,11 kn bruto (zamjenik općinskog državnog odvjetnika) odnosno 116,485kn bruto (zamjenik županijskog državnog odvjetnika).  Naknada za pasivno dežurstvo također se predlaže u preniskom iznosu.  Visina naknada predložena u iznimno niskom iznosu ne uvažava ni činjenicu da zamjenici državnih odvjetnika nakon 24-satnog dežurstva sutradan ujutro nastavljaju s radom u okviru redovnog radnog vremena. | **Prijedlog se djelomično prihvaća.**  Naknade za dežurstvo se povećavaju, ali ne u predloženoj visini. Naknade se povećavaju sukladno visini osiguranih sredstava u državnom proračunu. |
| **3.** | **Županijsko državno odvjetništvo u Osijeku** | čl. 1. i 3. Nacrta Pravilnika | Naknada za pasivno dežurstvo je simbolična i ne uzima u obzir da državni odvjetnici tijekom pasivnog dežurstva telefonski kontaktiraju s policijskim službenicima dajući im usmene naloge, obavijesti i sl. | **Primjedba se ne prihvaća.**  Upućuje se na argumentaciju navedenu uz odgovarajući prijedlog i primjedbu Državnog odvjetništva Republike Hrvatske. |
|  | **Županijsko državno odvjetništvo u Slavonskom Brodu** | čl. 1. st. 3. Nacrta Pravilnika | Predlaže se pasivno dežurstvo definirati kao obvezatnu prisutnost dužnosnika u mjestu područja nadležnosti suda odnosno državnog odvjetništva. | **Prijedlog se ne prihvaća.**  Upućuje se na argumentaciju navedenu uz odgovarajući prijedlog i primjedbu Državnog odvjetništva Republike Hrvatske. |
| čl. 1. i 3. Nacrta Pravilnika | Naknada za pasivno dežurstvo je simbolična i ne uzima u obzir da državni odvjetnici tijekom pasivnog dežurstva telefonski kontaktiraju s policijskim službenicima dajući im usmene naloge, obavijesti i sl. | **Prijedlog se ne prihvaća.**  Upućuje se na argumentaciju navedenu uz odgovarajuće prijedloge i primjedbe Državnog odvjetništva Republike Hrvatske. |
| čl. 3. Nacrta Pravilnika | Predlaže se naknade povećati. | **Prijedlog se prihvaća.** |
| **5.** | **Županijsko državno odvjetništvo u Varaždinu**  **i**  **Općinsko državno odvjetništvo u Koprivnici** | čl. 3. Nacrta Pravilnika | Naknada za pasivno dežurstvo je izrazito niska te se ne uzima u obzir da državni odvjetnici tijekom pasivnog dežurstva telefonski kontaktiraju s policijskim službenicima dajući im usmene naloge, obavijesti i sl. | **Prijedlog se ne prihvaća.**  Upućuje se na argumentaciju navedenu uz odgovarajući prijedlog i primjedbu Državnog odvjetništva Republike Hrvatske. |
| čl. 3. Nacrta Pravilnika | Način obračuna naknada prema Nacrtu Pravilnika nepovoljniji je za pravosudne dužnosnike od načina obračuna koji propisuje važeći Pravilnik. | **Primjedba se ne prihvaća.**  Nacrtom Pravilnika predlaže se utvrditi naknadu po satu dežurstva. Važećim Pravilnikom izjednačava se naknada za 6 sati dežurstva s naknadom za 16 sati (radni dan) odnosno s naknadom za 24 sata dežurstva (u dane tjednog odmora, neradne dane i blagdane) što stavlja u nepovoljniji položaj dužnosnike koji dežuraju dulje od 6 sati od onih koji dežuraju 6 sati ili kraće. |
| **6.** | **Županijsko državno odvjetništvo u Vukovaru** | čl. 1. st. 3. Nacrta Pravilnika | Predlaže se pasivno dežurstvo propisati kao pripravnost pravosudnog dužnosnika kod kuće odnosno u stanu jer, primjerice, niti jedan od državnoodvjetničkih dužnosnika Županijskog državnog odvjetništva u Vukovaru ne živi u mjestu sjedišta toga odvjetništva. | **Prijedlog se ne prihvaća.**  Upućuje se na argumentaciju navedenu uz odgovarajući prijedlog i primjedbu Državnog odvjetništva Republike Hrvatske. |
| čl. 3. Nacrta Pravilnika | Predlaže se nakade povećati jer predložena iznimno niska naknada nije proporcionalna odgovornosti posla koji se obavlja tijekom dežurstva, a ne uvažavaju se ni uvjeti u kojima se posao obavlja (noću, na otvorenom i dr.) | **Prijedlog se prihvaća.** |
| **7.** | **Županijsko državno odvjetništvo u Velikoj Gorici** | čl. 1. Nacrta Pravilnika | Predlaže se pasivno dežurstvo propisati kao: „Pasivno dežurstvo je obvezna prisutnost suca, državnog odvjetnika i za suca, državnog odvjetnika i zamjenika državnog odvjetnika u mjestu sjedišta suda i državnog odvjetništva ili u mjestu prebivališta suca, državnog odvjetnika i zamjenika državnog odvjetnika.“ | **Prijedlog se ne prihvaća.**  Upućuje se na argumentaciju navedenu uz odgovarajući prijedlog i primjedbu Državnog odvjetništva Republike Hrvatske. |
| čl. 3. Nacrta Pravilnika | Predložene naknade visinom omalovažavaju i obezvređuju rad pravosudnih dužnosnika. Predlaže se naknada u visini od 100,00kn bruto za sat aktivnog dežurstva radnim danom odnosno 160,00 kn u dane tjednog odmora, neradnim danom i blagdanom. | **Prijedlog se djelomično prihvaća.**  Naknade za dežurstvo se povećavaju, ali ne u predloženoj visini. Naknade se povećavaju sukladno visini osiguranih sredstava u državnom proračunu. |
| **8.** | **Udruga hrvatskih sudaca** | Čl. 1. Nacrta Pravilnika | Predlaže se pasivno dežurstvo propisati kao stalnu pripravnost kod kuće odnosno u stanu. | **Prijedlog se ne prihvaća.**  Upućuje se na argumentaciju navedenu uz odgovarajući prijedlog i primjedbu Državnog odvjetništva Republike Hrvatske. |
| čl. 3. Nacrta Pravilnika | Predlaže se povećati naknade za aktivno dežurstvo, i to 112,50 kn bruto po satu radnim danom, a 166,66 kn bruto po satu u dane tjednog odmora, neradne dane i državne blagdane. Predlaže se povećati i naknadu za stalnu pripravnost na 7,50kn bruto po satu. | **Prijedlog se djelomično prihvaća.**  Naknade za dežurstvo se povećavaju, ali ne u predloženoj visini. Naknade se povećavaju sukladno visini osiguranih sredstava u državnom proračunu. |
| **9.** | **Županijski i Prekršajni sud u Varaždinu** | čl. 1. Nacrta Pravilnika | Predlaže se ne koristiti pojmove aktivno i pasivno dežurstvo jer je dežurstvo pripravnost suca za rad. Naime, obvezatna prisutnost u mjestu sjedišta suda, kako se predlaže propisati, ne podrazumijeva ujedno i pripravnost za rad suca što dežurstvo jest. | **Primjedba se ne prihvaća.**  Predmet nacrta Pravilnika je način obračuna i visina naknade za dežurstvo. Što je dežurstvo i na koji se način obavlja propisano je Sudskim poslovnikom („Narodne novine“, broj 37/14, 49/14, 8/15) i Poslovnikom državnog odvjetništva („Narodne novine, broj 5/14). Tim je podzakonskim aktima propisano na koji način se organizira dežurstvo u sudu i državnom odvjetništvu koje odredbe onda slijedi i Nacrt Pravilnika u svrhu određivanja visine naknada za dežurstvo. |
| Čl. 3. Nacrta Pravilnika | Predlaže se naknade povećati.  Stavlja se primjedba da su i važeći Pravilnik o naknadama za dežurstva sudaca, državnih odvjetnika i zamjenika državnih odvjetnika i Nacrt Pravilnika protivni Zakonu o radu. Naime, tijekom tzv. aktivnog dežurstva suci rade isti posao kao i za vrijeme redovnog radnog vremena pa im za takav rad treba isplatiti plaću, a ne naknadu. Sudac županijskog suda po satu redovnog radnog vremena prima 128,02kn bruto, a sudac prekršajnog suda 63,00kn pa bi barem toliko morao biti plaćen kada radi prekovremeno, u dane tjednog odmora i blagdane. Visina naknade koja se predlaže propisati omalovažava rad sudaca.  Naknada se može propisati samo za pripravnost za rad, ali se predlaže propisati ju barem u iznosu 10% od satnice u redovno radno vrijeme. | **Prijedlog se djelomično prihvaća.**  Naknade za dežurstvo se povećavaju, ali ne u predloženoj visini. Naknade se povećavaju sukladno visini osiguranih sredstava u državnom proračunu.  **Primjedba se ne prihvaća.**  Prava sudaca propisana su Zakonom o sudovima. Zakon o sudovima (članak 135 stavak 2.) ovlašćuje ministra pravosuđa da propiše visinu ovih naknada. |
| čl. 3. Nacrta Pravilnika | Predlaže se jasno propisati ulazi li vrijeme putovanja do mjesta rada i obrnuto u sate aktivnog dežurstva. | Upućuje se na argumentaciju navedenu uz odgovarajuću primjedbu i prijedlog Županijskog državnog odvjetništva u Zagrebu. |
| **10.** | **Prekršajni sud u Zagrebu** | čl. 1. Nacrta Pravilnika | Predlaže se pasivno dežurstvo propisati kao stalnu pripravnost kod kuće odnosno u stanu. | **Prijedlog se ne prihvaća.**  Upućuje se na argumentaciju navedenu uz odgovarajući prijedlog i primjedbu Državnog odvjetništva Republike Hrvatske. |
| čl. 3. Nacrta Pravilnika | Predlaže se naknade povećati te ih odrediti na sljedeći način: za svaki sat rada izvan redovnog radnog vremena u iznosu 50% uvećanog iznosa satnice, a 80% po satu u dane tjednog odmora te 150% za državne blagdane. Predlaže se naknadu za stalnu pripravnost odrediti u visini od 10% satnice redovnog radnog vremena za svaki sat proveden u pripravnosti. | **Prijedlog se djelomično prihvaća.**  Naknade za dežurstvo se povećavaju, ali ne u predloženoj visini. Naknade se povećavaju sukladno visini osiguranih sredstava u državnom proračunu. |
| **11.** | **Prekršajni sud u Kutini** | čl. 3. Nacrta Pravilnika | Primjedba - iznos naknade predložen Nacrtom Pravilnika je niži od iznosa naknade koji se tijekom dežurstva isplaćuje službenicima. Predlaže se propisati 112,50 kn bruto po satu radnim danom, a 166,66 kn bruto po satu u dane tjednog odmora, neradne dane i državne blagdane. Predlaže se povećati i naknadu za stalnu pripravnost na 7,50kn bruto po satu. | **Prijedlog se djelomično prihvaća.**  Naknade za dežurstvo se povećavaju, ali ne u predloženoj visini. Naknade se povećavaju sukladno visini osiguranih sredstava u državnom proračunu. |